Alex Lynn vuonna 2023.
**Alexander "Alex" George Lynn** (s. 17. syyskuuta 1993 Lontoo) on brittiläinen moottoriurheilija. Hän kilpailee IMSA SportsCar Championship ja FIA World Endurance Championship -sarjoissa.

Ura
---

Alex Lynn GP3-autossaan Silverstonessa vuonna 2014.
Lynn aloitti kilpauransa Karting-sarjoissa 11-vuotiaana. Vuonna 2008 hän sijoittui kuudenneksi Britannian KF2-luokassa. Vuonna 2009 Lynn ajoi Formula Renault UK Talvisarjassa sijoittuen kymmenenneksi. Vuonna 2010 Lynn kilpaili Formula Renault UK -sarjassa sijoittuen ensimmäisenä vuonna sarjan kymmennenneksi. Samana vuonna hän ajoi jälleen Talvisarjassa onnistuen voittamaan sarjan mestaruuden. Vuonna 2011 Lynn jatkoi Formula Renault UK -sarjassa voittaen sarjan mestaruuden.

Vuonna 2012 Lynn siirtyi kilpailemaan Britannian Formula 3 -sarjaan voittaen yhden kilpailun sijoittuen sarjan loppupisteissä neljänneksi. Samana vuonna hän osallistui Formula 3 Masters -kilpailuun sijoittuen seitsemänneksi ja Macaon Grand Prix -kilpailuun sijoittuen kolmanneksi. Vuonna 2013 Lynn ajoi Euroopan Formula 3 -sarjassa sijoittuen kolmanneksi. Samana vuonna hän sijoittui Toyota Racing Series -sarjassa toiseksi. Vuoden lopussa hän ajoi voittoon arvostetussa Macaon GP:ssä. Vuonna 2014 Lynn kilpaili GP3-sarjassa ajaen Carlin-tallin autolla. Hän saavutti kauden aikana kolme voittoa, kahdeksan palkintosijaa ja kaksi paalupaikkaa voittaen sarjan mestaruuden. 

Vuonna 2015 Lynn siirtyi GP2-sarjaan menestyneeseen DAMS-talliin. Hän otti ensimmäisen GP2-voittonsa Espanjan sprinttikilpailusta. Lynn voitti myös Unkarin pitkän kilpailun startattuaan paalupaikalta. Hän saavutti kauden aikana kaksi voittoa, kaksi paalupaikkaa ja neljä palkintosijaa sijoittuen sarjan kuudenneksi. Vuonna 2016 Lynn jatkoi toisen kauden GP2:ssa. Hän saavutti kauden aikana kolme voittoa ja kaksi kolmossijaa ja oli sarjassa jälleen kuudes.

Formula 1 -ura
--------------

Vuodet 2013-2014 Lynn kuului Red Bullin nuorten kuljettajien kehitysohjelmaan. Tammikuussa 2015 Lynn kiinnitettiin Williamsin F1-tallin kehityskuljettajaksi.

Formula E -ura
--------------

Lynn Mahindra Racing -auton ratissa vuonna 2021.
Vuonna 2017 Lynn siirtyi Formula E -sähköautosarjaan DS Virgin Racing -tallin kuljettajaksi. Hän teki debyyttinsä New Yorkin ePrix’ssä, jossa hän ajoi paalupaikalle heti ensimmäiseen kilpailuun. Molemmat kilpailut päättyivät kuitenkin keskeytyksiin. Lynn jatkoi Virgin-tallissa myös kaudella 2017–18. Hän saavutti 17 pistettä ja oli sarjassa 16:s.

Kaudella 2018–19 Lynn aloitti kesken kauden Jaguar Racingin kuljettajana keräten kymmenen pistettä ollen sarjan loppupisteissä 18:s. Lynn jatkoi uraansa Mahindra Racing -tallissa kesken kauden 2019–20. Hän keräsi 16 pistettä ja sijoittui sarjassa 17:nneksi. Kaudella 2020–21 Lynn ajoi täyden kauden Formula E -sarjassa Mahindralla. Hän ajoi Valencian ePrix’n toisessa kilpailussa kolmanneksi ja otti ensimmäisen palkintosijoituksensa sarjassa. Lontoon ePrix’ssä Lynn otti paalupaikan ensimmäiseen kilpailuun ja ajoi kolmanneksi, toisessa kilpailussa Lynn ajoi voittoon joka oli samalla hänen Formula E -uran ensimmäinen ja ainoa voitto. Lopulta hän saavutti 78 pistettä ja sijoittui sarjapisteissä 12:nneksi. Kauden jälkeen Lynn ei jatkanut tallissa ja hänet korvasi Oliver Rowland.

Urheiluautosarjat
-----------------

Lynn Silverstonen 6 tunnin ajossa vuonna 2018.
Lynn siirtyi urheiluautoihin vuonna 2016 ja ajoi kauden kolme viimeistä kilpailua FIA World Endurance Championship -sarjassa Manorin LMP2-tallissa. Vuonna 2017 Lynn jatkoi FIA WEC -sarjassa G-Drive Racingin LMP2-tallissa ja voitti kauden aikana Span 6 tunnin ajon.

Kaudella 2018–19 Lynn siirtyi LMGTE Pro -luokkaan Aston Martin Racingin kuljettajaksi voittaen jälleen Span 6 tunnin ajon 2019 ja sijoittuen luokassaan kahdeksanneksi. Lynn jatkoi samassa tallissa myös kaudella 2019–20. Hän saavutti kaudella neljä kolmossijaa ja voittivat luokkansa kilpailun Le Mansin 24 tunnin ajossa 2020 sijoittuen sarjassa neljänneksi.

Tauon jälkeen Lynn palasi ajamaan vuonna 2022 FIA World Endurance Championship -sarjaan United Autosportsin LMP2-tallissa. Hän saavutti yhden kakkossijan ja sijoittuivat luokassaan seitsemänneksi. Vuonna 2023 Lynn kilpailee Hypercar-luokassa Cadillac Racing -tallissa tallikavereinaan Earl Bamber ja Richard Westbrook.

Lisäksi Lynn on ajanut vuodesta 2022 lähtien Yhdysvalloissa Cadillac Racing -tallissa IMSA SportsCar Championship -sarjaa.

Tulokset
--------

### GP3-tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Carlin | ***ESPFEA***1 | ESPSPR18 | ***AUTFEA***1 | AUTSPR20 | *GBRFEA*2 | GBRSPR6 | GERFEA2 | GERSPR3 | HUNFEA4 | HUNSPR4 | BELFEA8 | BELSPR1 | ITAFEA6 | ITASPR2 | RUSFEA7 | RUSSPR5 | ABUFEA5 | ABUSPR2 | **207** | **1.** |

### GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | DAMS | BHRFEA19 | BHRSPR15 | ESPFEA5 | ESPSPR1 | MONFEA13 | MONSPR11 | *AUTFEA*3 | AUTSPR20 | GBRFEA5 | GBRSPR6 | **HUNFEA**1 | HUNSPR9 | BELFEA11 | BELSPR8 | ITAFEAKesk. | *ITASPR*10 | **RUSFEA**Kesk. | RUSSPR10 | BHRFEA8 | *BHRSPR*3 | ABUFEA8 | ABUSPRC | 110 | 6. |
| 2016 | DAMS | ESPFEA6 | ESPSPR1 | MONFEA4 | MONSPR5 | EURFEAKesk. | EURSPR9 | AUTFEA11 | AUTSPR3 | GBRFEA16 | GBRSPR14 | HUNFEA12 | HUNSPRKesk. | GERFEA7 | GERSPR1 | BELFEA3 | BELSPR10 | ITAFEA12 | ITASPR5 | MALFEA4 | MALSPR12 | ABUFEA8 | ABUSPR1 | 124 | 6. |

Lähteet
-------

1. 1 2 3  Alex Lynn Driver Database -sivustolla DriverDB.com. Viitattu 10.3.2015.
2. ↑  Alex Lynn, Pierre Gasly join DAMS for 2015 GP2 season 8.1.2015. Autosport.com, viitattu 8.1.2015
3. ↑  GP3 champion Alex Lynn joins Williams F1 team as development driver

GP3-sarjan mestarit

|  |  |  |
| --- | --- | --- |
| 2010: Meksiko Esteban Gutiérrez2011: Suomi Valtteri Bottas2012: Uusi-Seelanti Mitch Evans

 | 2013: Venäjä Daniil Kvjat2014: Yhdistynyt kuningaskunta Alex Lynn2015: Ranska Esteban Ocon

 | 2016: Monaco Charles Leclerc2017: Yhdistynyt kuningaskunta George Russell2018: Ranska Anthoine Hubert

 |